jkorsvik/nowiki_second_scrape_merged huggingface dataset:
Syltefjorden (Båtsfjord)

Syltefjorden er en fjord på østsiden av Varangerhalvøya i Båtsfjord kommune i Finnmark. Fjorden har innløp mellom Syltefjordstauran i nord og Svartneset i sør og strekker seg 16 kilometer sørvestover til gården Vesterelv i enden av fjorden.Like ved Syltefjordstauran ligger den vide vågen Syltefjord-Sandfjorden og den fraflyttede grenda Ytre Syltefjord. På nordsiden av fjorden strekker Nordfjorden seg langs nordsida av Hamnesodden og inn til bygden Nordfjord. På sørsiden av Hamnesodden ligger gården Hamna. 


== Referanser ==
Nordfjorden (Båtsfjord)

Nordfjorden er en fjordarm av Syltefjorden i Båtsfjord kommune i Finnmark. Fjorden har innløp mellom Sandfjordneset i nord og Veidnesodden i sør, og ligger på nordsiden av Hamnesodden.  Den strekker seg fire kilometer vestover til bygda Nordfjord i enden av fjorden.Det ligger ingen andre bosetninger enn Nordfjord ved fjorden. 


== Referanser ==
Makkaur-Sandfjorden

Makkaur-Sandfjorden (nordsamisk: Sáttovuotna) er en fjord på nordøstsiden av Varangerhalvøya i Båtsfjord kommune i Finnmark. Fjorden har innløp mellom Korsnes i nord og Storsteinneset i sør og strekker seg fire kilometer vestover til Kålfjord i enden av fjorden.Fjorden ligger et stykke sør for Makkaur fyr. Bortsett fra hytteområdet Kålfjord er det ingen bygg ved fjorden. Fjorden har bratte fjordsider som stiger nesten 300 meter opp fra fjorden. 


== Referanser ==
Tomteråsen

Tomteråsen (også brukt Hvam) er et tettsted i Nes kommune i Viken. Tettstedet har 727 innbyggere per 1. januar 2022, og ligger på vestsiden av Glomma, åtte kilometer vest for kommunesenteret Årnes. Tettstedet Neskollen ligger fire kilometer nord for Tomteråsen, som er et nylig utbygget tettsted i området som tidligere inngikk i Udnes prestegjeld. Den gamle bosettingen i Udnes-området brukte navnet Hvam om stedet.
Her ligger Hvam videregående skole (tidligere Akershus landbruksskole), Udnes kirke, Udnes skole og Gamle Hvam Museum.


== Referanser ==


== Eksterne lenker ==
Tomteråsen borettslags hjemmesider
Fjellfoten

Fjellfoten er et tettsted i Nes kommune i Viken. Tettstedet har 1 328 innbyggere per 1. januar 2022, og ligger fem kilometer sør for kommunesenteret Årnes langs fylkesvei 478 (Øvre Hagaveg).
Her ligger barneskolen Fjellfoten skole fra 1975.


== Referanser ==


== Eksterne lenker ==
Reguleringsplan for Fjellfoten
Robert Hooke

Robert Hooke (født 18. julijul./ 28. juli 1635greg. i Freshwater på Isle of Wight, død 3. mars 1702jul./ 14. mars 1703greg. i London) var en engelsk naturfilosof og polyhistor. Han regnes som oppfinneren av mikroskopet, og den første som tok i bruk begrepet «celle» om organismers byggesteiner. Det skjedde rundt 1665, da han studerte bark. Han kalte dem for celler, siden de lignet på cellene munkene bodde i.


== Liv og virke ==


=== Bakgrunn ===
Hooke studerte ved Christ Church College ved University of Oxford.


=== Forskning og oppdagelser ===
Han ble i 1662 eksperimentkurator hos Royal Society, hvis sekretær han senere ble, samt i 1664 professor i geometri ved Gresham College i London.
Etter den store brannen i London, som ødela store deler av byen i 1666, deltok Hooke i gjenoppbyggingsarbeidet. Blant annet planla han og Christopher Wren monumentet til minne av brannen.
Hooke pådro seg Isaac Newtons vrede, fordi han gjorde noen av de samme oppdagelsene som han. I 1678 utformet Hooke en teori om en kraft som avtar med kvadratet på avstanden, og som kunne forklare planetenes bevegelser. Han visste ikke at Newton ti år tidligere var kommet frem til det samme, men uten å offentliggjøre sin oppdagelse. 
I 1680 skrev den intetanende Hooke et brev til Newton om teorien. Newton utga omsider i 1687 sin oppdagelse i Principia som gjorde ham verdensberømt, mens Hooke fastholdt at Newton hadde stjålet ideen fra ham. Edmond Halley insisterte på at Newton iallfall burde kreditere Hooke, som tross alt var den første til å offentliggjøre oppdagelsen. I stedet nevnte Newton i et brev at han hadde stått på «skuldrene av giganter», en frekk hentydning til den småvokste Hooke.Hooke syslet for øvrig med en mengde studier innen astronomien og fysikken. Han oppfant et helioskop og andea instrumenter og forsøkte (1669) med en 36 fot lang kikkert å foreta nøyaktige fiksstjerneobservasjoner for bestemmelse av stjerneparallakser. Han måtte imidlertid gi opp forsøket, etter at kikkerens objektiv ved et uhell ble stått i stykker.
I sin bok Micrographia, publisert i september 1665, ga han opphav til begrepet celle brukt om levende organismers byggestener. Hooke laget i 1676 en fungerende kardanknute som på engelsk kalles universal joint eller Hooke's joint. Selv om Hooke hadde uflaks med en del av sine forehavender er han blitt betegnet som meget skarpsindig tenker.


== Bildegalleri ==

		
		
		
		
		
		
		
		
		


== Referanser ==


== Litteratur ==
Allan Chapman: England's Leonardo: Robert Hooke and the seventeenth-century scientific revolution. Institute of Physics Publishing, Bristol 2005, ISBN 0-7503-0987-3.
Vetle Liahovden

Vetle Liahovden er et fjell i Lærdal og Aurland kommune i Sogn og Fjordane. Det har en høyde på 1 665 meter over havet.


== Se også ==
Liste over Norges høyeste fjell


== Referanser ==
Snippen (Oslo)

Snippen (1-25D, 2-12) er ei lita boliggate på Rodeløkka i bydel Grünerløkka i Oslo. Den opprinnelige Snippen går nordover fra gangveien bak Sofienberghjemmet (egentlig Verksgata) og består av gammel villabebyggelse fra slutten av 1860-årene. I 80-åra ble det bygd ny rekkehusbebyggelse på tomta til et tidligere vedutsalg, og også dette området fikk navnet Snippen. Gata går dermed inn fra Tromsøgata og har to sidegreiner (blindveier). Rett fram fortsetter den som gangsti til Rodes plass.  
Navnet ble offisielt fastsatt i 1879. Før det blei Damstredet brukt.


== Litteratur ==
Knut Are Tvedt, red. (2000). «Snippen». Oslo byleksikon (4. utg.). Oslo: Kunnskapsforlaget. s. 400. ISBN 82-573-0815-3. 


== Eksterne lenker ==
«Oslo kommune – Bydelsoversikt (S)». Oslo kommune. Arkivert fra originalen 29. juli 2014. Besøkt 7. november 2015.
Ølmåafossen

Ølmåafossen er den syvende høyeste fossen i Norge og Europa ut fra total fallhøyde, og den nest høyeste ut fra enkeltfall. Den ligger ved Marstein i Romsdalen i Rauma kommune i Møre og Romsdal, like vest for den høyere Mongefossen, men på andre siden av dalen. 
Fossen har relativt liten vannføring, men får jevnt tilsig av vann året rundt. Den renner ut i Rauma fra venstre.


== Se også ==
Liste over norske fosser


== Eksterne lenker ==
Bilde av fossen
Ølmåafossen på World Waterfall Database
Cicindela aurofasciata

Cicindela aurofasciata er en av billene i delgruppen (underfamilien) sandjegere (Cicindelinae) i familiegruppen løpebiller.


== Utbredelse ==
Den finnes ikke i Europa, men i varmere strøk av Asia.


== Utseende ==
Cicindela aurofasciata har en ganske svart farge med en stor og lett synlige gule flekk, som danner et lett gjenkjennelig mønster, på hver dekkvinge.  Kjevene er lyse, mens munnskjoldet (clypus) er mørkt.


== Levevis ==
Cicindela aurofasciata finnes i tilknytning til åpne solrike tørre lokaliteter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Cicindela aurofasciata i Global Biodiversity Information Facility 
(en) Cicindela aurofasciata hos NCBI 
(en) Kategori:Cicindela aurofasciata – bilder, video eller lyd på Wikimedia Commons 
(en) Cicindela aurofasciata – galleri av bilder, video eller lyd på Wikimedia Commons 
Cicindela aurofasciata – detaljert informasjon på Wikispecies 
Tree of Life – Sandjegere (Cicindelinae, Carabidae) engelskspråklig
Cicindela online
Norsk Entomologisk forening
Memurutindan

Memurutindan er en rekke tinder i Jotunheimen i Lom kommune i Innlandet. De danner en stor bue rundt Austre Memurubrean.
Høyest er Store Memurutinds østtopp, som med en høyde på 2 367 meter over havet er den 8. høyeste fjelltoppen på en liste over Norges høyeste fjell med en primærfaktor over 50 meter. Dette er også den mest markante toppen i massivet, med en primærfaktor på 336 meter. Østtoppen er vanskelig tilgjengelig der den ligger nord for Austre Memurubrean og sør for Veobrean, og den spennende og varierte bestigningen krever breutstyr.Store Memurutinds vesttopp (2 365 moh, pf. 25 meter) er noe lettere tilgjengelig og mer besøkt (61°34′2″N 8°28′39″Ø). Det ligger også en midttopp på egga mellom Store Memurutinds øst- og vesttopp.
Memuruskaret skiller Store Memurutind fra massivets nest høyeste selvstendige topp, Austre Memurutind Ø-1 (2 301 moh, pf 170, 61°33′56″N 8°30′27″Ø) som er nummer 21. på listen.
Mellom Austre og Vestre Memurubrean ligger Vestre Memurutindan, fem tinder på 2 280, 2 243, 2 230, 2 140 og 2 049 moh. Vestre Memurutind V-1 (2 280 moh, pf 80 meter, 61°33′29″N 8°27′50″Ø) er den høyeste av disse fem, og nummer 26 på listen.


== Se også ==
Liste over Norges høyeste fjell


== Fotnoter ==


== Referanser ==


== Eksterne lenker ==
Interaktivt turkart på godtur.no
Detaljert beskrivelse av Memurutindan på peakbook.org
Utsikten fra Memurutindan på PeakVisor.com
Kjeragfossen

Kjeragfossen er en foss som stuper ned fra Kjerag i Lysefjorden i Sandnes kommune i Rogaland. Den har en total fallhøyde på 715 meter og er den høyeste fossen i Rogaland. 
Fossen drenerer bare småvatn og tjern på toppen av Kjerag, og om sommeren tørker den ofte inn. Fossen har ellers liten vannføring og kan blåse bort i vinden før den når ned til fjorden under. Selv om høyden er stor gjør den lille vannføringen i fossen sitt til at fossen ikke blir regnet som særlig imponerende.


== Se også ==
Liste over norske fosser


== Eksterne lenker ==
Kjeragfossen på World Waterfall Database
Bilde av fossen *Bilde av fossen *Bilde av fossen
Andholmfjorden

Andholmfjorden er et lite havområde som går som et sund fra Vestfjorden til innløpet av Leinesfjorden i Steigen kommune i Nordland. Området kan også  regnes det også som en ytre del av Leinesfjorden.
Sundet skiller holmene fra Ytre Skarholmen, Måløyvær og Måløya videre østover på nordsiden og øyene vestover fra Helnes til Bentsøyan og Husøyværet i sør.


== Referanser ==
Storjuvtinden

Storjuvtinden (også skrevet Storgjuvtinden) er et fjell i Lom kommune i Innlandet. Det har en høyde på 2 344 meter over havet og er Norges 12. høyeste av fjellene med en primærfaktor på minst 50 meter. Storjuvtinden ligger rundt en kilometer sørvest for Norges høyeste fjell, Galdhøpiggen, og de to toppene er forbundet med en egg. Toppen ligger i området mellom Leirdalen i vest og Visdalen i øst.
Toppen er omgitt av isbreer, men fra Geitsætri i Leirdalen kan den nås uten å krysse breer.
Den noe lavere, men litt mer krevende Ymmelstind (2 304 moh, 61°37′39″N 8°17′17″Ø) ligger like ved Storgjuvtinden. 


== Se også ==
Liste over fjell i Skandinavia


== Fotnoter ==


== Referanser ==


== Eksterne lenker ==
Storgjuvtinden på westcoastpeaks.com
Detaljert beskrivelse av Storjuvtinden på peakbook.org
Utsikten fra Storjuvtinden på PeakVisor.com
Darwinfinker

Darwinfinker, eller galapagosfinker, er en gruppe på 13 eller 14 nært beslekta fuglearter, som hovedsakelig lever på Galápagosøyene. Én nærstående art finnes på Isla del Coco på stillehavssida av Costa Rica.
Artene regnes til slektene Geospiza, Camarhynchus, Certhidea og Platyspiza. I tillegg kommer cocospurv (Pinaroloxias inornata) på Isla del Coco. De er ikke finker i snever betydning, og ble tidligere regnet til buskspurvene, men er nå flyttet til tanagarene. Darwinfinkene ble tidligere ofte samlet i underfamilien Geospizinae, eller stammen Geospizini.
Analyse av mitokondrielt DNA bekrefter at darwinfinkene er en naturlig gruppe, og viser at de fleste nære slektningene lever på øyer i Karibia. Alle disse fuglene skiller seg fra andre tanagarer ved at de bygger overbygde reir. Tholospiza er foreslått som navn på kladen.
Alle darwinfinker er omtrent like store: 10–20 cm. De mest iøynefallende forskjellene mellom dem er størrelsen og formen på nebbene, som er tilpasset ulike typer mat. Atferden deres er ulik, og sangen er forskjellig. Fargen er som regel brunlig eller svart.
Fuglene ble innsamla første gang av Charles Darwin under reisen hans med HMS «Beagle», og er siden grundig studert for bl.a. å forske på temaene artsdannelse, naturlig utvalg og tilpasning.


== Litteratur ==
F.J. Sulloway (1982). «Darwin and his finches: the evolution of a legend» (PDF). Journal of the History of Biology. 15 (1): 1–53. ISSN 1573-0387. doi:10.1007/BF00132004. 
K.J. Burns, S.J. Hackett og N.K. Klein (2002). «Phylogenetic relationships and morphological diversity in Darwin's finches and their relatives» (PDF). Evolution. 56 (6): 1240–1252. ISSN 1558-5646. PMID 12144023. 


== Eksterne lenker ==
(en) Darwin's finches – kategori av bilder, video eller lyd på Commons
Brufossen

Brufossen er en foss i Bondhusdalen i Kvinnherad kommune i Hordaland. Den ligger like nedenfor Folgefonna og rett nord for Bondhusbreen. 
Vassdraget er foreløpig ikke utbygd, men fylkesutvalget vedtok nylig å anbefale konsesjon til utbygging av Bondhus kraftverk i området. 


== Se også ==
Liste over norske fosser


== Eksterne lenker ==
Gammelt bilde av fossen
Brufossen på World Waterfall Database
Leirhøe

Leirhøe (også kalt Leirhøi) er et fjell i Lom i Innlandet. Fjellet har en høyde på 2 330 meter over havet og er det 16. høyeste fjellet i landet. Det ligger i Jotunheimen nasjonalpark, rett nord for Store Memurutinden, sørøst for Spiterstulen.


== Referanser ==


== Eksterne lenker ==
Detaljert beskrivelse av Leirhøe på peakbook.org
Utsikten fra Leirhøe på PeakVisor.com
Orkanen Omar

Orkanen Omar var den femtende tropiske stormen og syvende orkanen i den atlantiske orkansesongen 2008. Dette var førte gang navnet Omar ble brukt på en syklon i Atlanterhavet.


== Meteorologisk historie ==
Et uværsområde i det østlige karibiske hav var i andre uke av oktober ikke forventet å utvikle seg. Etter å ha drevet over regionen endret dette seg og uværsområdet begynte å vise tegn til organisering. Satellitt- og radarbilder viste siden sirkulasjon i systemet, noe som tydet på dannelsen av en syklon. Systemet ble oppgradert til tropiske lavtrykk 15 den 13. oktober og ble navngitt den tropiske stormen Omar dagen etter. Omar styrket seg raskt og ble oppgradert til en kategori 1-orkan samme dag.


== Forberedelser ==
Stormvarsler ble 13. oktober utstedt for Puerto Rico, De amerikanske Jomfruøyer, De britiske Jomfruøyer og Den dominikanske republikk fra Saona til Cabo Engaño av regjeringene i de respektive øyene.


== Se også ==
Den atlantiske orkansesongen 2008
Bukkehøe

Bukkehøe (også kalt Bukkehøi) er et fjell sørvest for Galdhøpiggen i Lom kommune i Innlandet. Toppen ligger på 2 314 meter over havet, og er den 18. høyeste i Norge på en liste over Norges høyeste fjell med primærfaktor over 50 meter.


== Referanser ==


== Eksterne lenker ==
Fyldig artikkel om Bukkehøe på peakbook.org
Utsikten fra Bukkehøe på PeakVisor.com
Store Tverråtinden

Store Tverråtinden er et fjell i Lom kommune i Innlandet. Det ligger rett sør for Svellnosbrean i Jotunheimen. Fjellet har en høyde på 2 309 meter over havet, og er Norges 19. høyeste av fjellene med en primærfaktor på minst 50 meter.


== Referanser ==


== Eksterne lenker ==
(en) Store Tverråtinden på summitpost.org
Detaljert beskrivelse av Store Tverråtinden på peakbook.org
Utsikten fra Store Tverråtinden på PeakVisor.com
For Whom the Bell Tolls (sang)

«For Whom the Bell Tolls» er den tredje sangen og singelen fra Metallicas andre studioalbum Ride the Lightning. Sangen er inspirert av romanen med samme tittel av Ernest Hemingway. Den kjente introen til sangen ble laget av bandets tidligere bassist Cliff Burton før han ble med i bandet, og introen ble for første gang fremført i en 12 minutter lang jam med hans tidligere band Agent of Misfortune.Sangen er en Metallica-klassiker og en del av deres vanlige spilleliste på konserter, blant annet under S&M-konserten i 1999.


== Komposisjon og betydning ==
Sangen handler om en scene i Hemingways roman hvor fem soldater tar en bakketopposisjon og blir drept av et luftraid. Hovedriffet i sangen har en noe høyere tone enn det en gitar med standard stemming burde ha. Dette være et resultat av at sangen kan ha blitt speedet opp under innspillingen; ettersom vokalist James Hetfields stemme ikke har en høyere tone, er teorien at bare instrumentalversjonen av sangen ble redigert. En utbredt teori er at den lysere stemmingen er for at gitarene skal være stemt til klokkelyden i starten av sangen. 
«Kirkeklokken» i starten av sangen er faktisk et amboltslag; for å få lyden slo Lars Ulrich en ambolt med et hammerslag i et rom laget av betong.


== Andre versjoner ==
Selv om sangen er en av Metallicas mest populære, kom den aldri inn på noen hitliste. Flere andre band har laget egne versjoner av sangen:

Drone metal-bandet Sunn O))) spilte inn en versjon som løst covrer sangen på deres album Flight of the Behemoth, kalt «F.W.T.B.T».Sangen ble også delvis fremført av rockeband Sum 41 på Mtv Icon i 2003, hvor Metallica ble hedret.Punkbandet Goldfinger spilte også en forkortet versjon av sangen på Bumbershoot i 1996.Moonsorrow-EP-en Tulimyrsky inneholder en forlenget versjon av sangen. Denne versjonen har en lengde på 7 minutter og 43 sekunder.Sangen ble også spilt inn av det finske klassiske-metalbandet Apocalyptica på deres album Inquisition Symphony fra 1998.


== Referanser ==


== Eksterne lenker ==
(en) For Whom the Bell Tolls på Discogs 
(en) For Whom the Bell Tolls på Discogs
Daniel Bouckaert

Daniel Ephrem Bouckaert (født 17. mai 1894, død 26. desember 1965) var en belgisk rytter som deltok under OL 1920 i Antwerpen.
Bouckaert ble olympisk mester to ganger under sommer-OL 1920 i Antwerpen. Han vant både den individuelle og lagkonkurransen i voltige.


== OL-medaljer ==
1920  Antwerpen -  Gull i hestesport, voltige  Belgia
1920  Antwerpen -  Gull i hestesport, voltige lagkonkurranse  Belgia


== Eksterne lenker ==
(en) Daniel Bouckaert – Olympedia 
(en) Daniel Bouckaert – Sports-Reference (OL-resultater – arkivert) 
(en) Daniel Bouckaert – databaseOlympics.com (arkivert)
Vetland skole

Vetland skole og ressurssenter for hørselshemmede er en 1-13 skole (barne- og ungdomsskole og videregående skole) for hørselshemmede og ligger på Oppsal i bydel Østensjø i Oslo, grunnlagt 1916. Vetland og Oppsal skole er samlokalisert med felles skolebygg. Skolens rektor er Toini Rysstad.
Vetland skole tilbyr hørselshemmede grunnskoleelever fra Oslo og omkringliggende kommuner tilpasset opplæring med vekt på tilrettelegging for  visuell kommunikasjon og bruk av audiotekniske hjelpemidler. De tilbyr også muligheten for at elevene har undervisning i noen fag med elever fra Oppsal skole, da med audiotekniske hjelpemidler eller tolk. Vetland skole har i tillegg en utadrettet tjeneste som bistår i tilrettelegging og direkte oppfølging for hørselshemmede barn i og under skolepliktig alder. Skolen har tilbud for multifunksjonshemmde hørselshemmede elever, og den tar også imot nyankomne hørselshemmede minoritetsspråklige elever.
Skolebygningene til Vetland og Oppsal skoler gikk fra 2007 til 2009 gjennom en omfattende rehabilitering, der blant annet undervisningslokalene ble åpnet til en såkalt fleksibel, basebasert skole.


== Historie ==
Fra 1916 tilbød Oslo kommune hørselshemmede å gå i egne klasser på Ila skole, i såkalte hørselsklasser. I 1974 ble disse klassene organisert som en egen skole, kalt Skolen for hørselshemmede. I 1991 flyttet denne skolen til Oppsal i Oslo, og fikk høsten 1993 sitt nåværende navn, Vetland skole.


== Referanser ==


== Eksterne lenker ==
Årsmelding og resultater - Kvalitetsportalen Oslo, Oslo kommune. Besøkt 22. oktober 2010.
Skolens nettsider
Bharatpur (distrikt)

Bharatpur (hindi: भरतपुर) er et distrikt i den indiske delstaten Rajasthan. Distriktets hovedstad er Bharatpur. 


== Demografi ==
Ved folketellingen i 2011 var det 2 549 121 innbyggere i distriktet, mot 2 101 142 i 2001. Den urbane befolkningen utgjør 19,41 % av befolkningen.
Barn i alderen 0 til 6 år utgjorde 16,90 % i 2011 mot 20,38 % i 2001. Antallet jenter i den alderen per tusen gutter er 863 i 2011 mot 879 i 2001. 


== Referanser ==


== Eksterne lenker ==
Offisielt nettsted 
(en) Bharatpur district – kategori av bilder, video eller lyd på Commons
Dholpur (distrikt)

Dholpur (hindi: धौलपुर) er et distrikt i den indiske delstaten Rajasthan. Distriktets hovedstad er Dholpur. 


== Demografi ==
Ved folketellingen i 2011 var det 1 207 293 innbyggere i distriktet, mot 983 258 i 2001. Den urbane befolkningen utgjør 20,51 % av befolkningen.
Barn i alderen 0 til 6 år utgjorde 17,86 % i 2011 mot 22.40 % i 2001. Antallet jenter i den alderen per tusen gutter er 854 i 2011 mot 860 i 2001. 


== Referanser ==


== Eksterne lenker ==
Offisielt nettsted 
(en) Dholpur district – kategori av bilder, video eller lyd på Commons
Midtre Tverråtinden

Midtre Tverråtinden er en topp i Tverråtindan i Lom kommune i Innlandet. Toppen ligger på sørsiden av Svellnosbrean i Jotunheimen, og har en høyde på 2 302 meter over havet. Dette er den 20. høyeste toppen i landet.


== Se også ==
Fjell i Oppland


== Referanser ==


== Eksterne lenker ==
Detaljert beskrivelse av Midtre Tverråtinden på peakbook.org
Utsikten fra Midtre Tverråtinden på PeakVisor.com
Cicindela gallica

Cicindela gallica er en av billene i delgruppen (underfamilien) sandjegere (Cicindelinae) i familiegruppen løpebiller.


== Utbredelse ==
Den finnes lengre sør i Europa, i Alpene, den finnes ikke i Norge.


== Utseende ==
Cicindela gallica er mellom 10 og 15 millimeter lang. Den har en matallisk grønn farge. Også følehornene og beina har den samme fargeblandingen. Den har noen små lyse markeringer (flekker) som danner noe som ligner tverrbånd på oversiden av dekkvingene. Den kan forveksles med grønn sandjeger (Cicindela campestris).


== Levevis ==
Cicindela gallica finnes i fjellet fra 1 500 til 2 800 meters høyde. De voksne (imago) overvintrer og kan om våren sees straks snøen smelter. Både de voksne og larvene lever som rovdyr. Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.


== Eksterne lenker ==
(en) Cicindela gallica i Encyclopedia of Life 
(en) Cicindela gallica i Global Biodiversity Information Facility 
(en) Cicindela gallica hos Fauna Europaea 
(en) Cicindela gallica hos NCBI 
(en) Kategori:Cicindela gallica – bilder, video eller lyd på Wikimedia Commons 
Cicindela gallica – detaljert informasjon på Wikispecies 
Tree of Life – Sandjegere (Cicindelinae, Carabidae) engelskspråklig
Cicindela online
Norsk entomologisk forening
Lars Wilhelm Arrhed

Lars Wilhelm Arrhed (født 9. november 1966 i Stockholm) er en svensk teatersjef.
Han tok i 1992 eksamen ved Statens Scenskola i Malmö. Han ble deretter teatersjef og kunstnerisk leder ved Unga konstnärliga Teatern i samme by. Fra 1993 var han ved Ensambleteatern. Han ble teatersjef ved Den Nationale Scene i Bergen i 1998.
Arrhed har skrevet manus og vært ansvarlig for regi for flere produksjoner. Han har også vært involvert i produksjoner på svensk fjernsyn. «Direktesänt» var etter en idé av ham, og han var også skaper av «Anklagad», «Studio Absint», «Martin Keller» og «Skådespelarnas Klassiker». For den siste skrev han manus.
Han fikk i 1997 Konstärsnämdens stora 10-årsstipendium.